सासे आगोमा बिमाया गावनि फिसाखौ खाङै- बायै, गेदेर-गोलाव खालामनानै सोलोंथाइ होनानै गावबा-गावनि आथिङाव गसंथांनो हानाय राहा खालामना होनानै लामा ससेआव आसखान्दा जालाङोबा जिउआव सुफुंख’ हायै दुखु-दाहा सहायनाङो। नाथाय बिनि नियाय आरो थार बिजिरनायखौ साबेसे सुबुंफोरा मोनफुंहैनो हायो थारैनो बियो मोनसे बेसेबा गेदेर सोंलु। बावैसो सान सिगां जरहाताव सासे देहा फाहामगिरिखौ खास्रि-बिस्रियै जिउ फोजोबस्रांनाय जाथाया थारैनो सुबुं समाजआव गुबुंले आरो मुगैथाव थासारि लाबोदों। दुखुनांथाव जाथाया थारैनो सुबुं समाजआव बेसेन गोसा सम्फद खोमानानै लानांदों। बिनि थाखाय थार बिजिरनाय नागिरनानै मोन्नांगौ अब्लासो सुबुं समाजआ जौगासारगोन। थारैनो सासे देहा फाहामगिरिनि जिउआ जोबोद बेसेन गोसा थांनानै थासानन्दियाव। सुबुं समाजआव बेसेबां बिहोमा जगायगौमोन बुंनानै फोजोबनो हाया। मुगैथाव जाथायनि सायाव दिनै गासै नोगोरारिफोरनो नियाय नागिरनानै समखौ नेनानै दं।